ОСНОВНИ  СУД У ТЕСЛИЋУ
Број: 087-0-Су-26-000 027
Теслић, 02.10.2026. године
На основу члана 90. Закона о јавним набавкама („Службени гласник БиХ“ број: 39/14 59/22 и 50/24), члана 15. Правилника о јавним набавкама роба, услуга и радова Основног суда у Теслићу број: 087-0-Су-23-000 316 од 11.07.2023. године, а по приједлогу Комисије за јавне набавке број: 087-0-Су-26-000 027 од 02.10.2026. године, предсједница Основног суда у Теслићу Љиљана Микановић, дана 02.10.2026. године доноси:
ОДЛУКУ

I
Прихвата се приједлог Комисије за јавну набавку угља за потребе Основног суда у Теслићу број: 087-0-Су-26-000 027 од 02.10.2026. године и Уговор за набавку 20 т. угља за потребе овога суда са урачунатим превозом на релацији Бановићи-Теслић, додјељује се понуђачу „Хармели“ д.о.о. Бановићи, за понуђену цијену од 5.980,00 КМ без ПДВ-а, као понуђачу са најнижом цијеном.
II
Уговор за предметну јавну набавку доставит ће се на потпис изабраном понуђачу у складу са условима из достављене понуде.

III
За реализацију уговора задужује се рачуноводство овога суда.

IV
Ова Одлука објавит ће се на web страници суда са истовременим упућивањем понуђачима који су учествовали у поступку јавне набавке у складу са чланом 70. став 6. Закона о јавнм набавкама.

Образложење
Поступак јавне набавке угља за потребе овога суда предвиђен је Планом јавних набавки овога суда за 2026. годину. Процјењена вриједност јавне набавке према Плану јавних набавки за 2026. годину је до 6.000,00 КМ без ПДВ-а. Јавна набавка је проведена путем директног споразума.

Позив за достављање понуде упућен је понуђачима „Хармели“ Бановићи, Илић трговина д.о.о. Зворник, „Полет-цоммерц“ Дервента, ЛД цоммерц Бијељина; Зорс д.о.о, Лд company Живинице и Шахдо comerc д.о.о. 

Дана 28.09.2026. године, понуђач Илић-трговина д.о.о. Зворник доставила је овом суду путем емаила информацију да тона угља орах/коцка Бановићи износи 330,00 КМ по т. угља без урачунатог ПДВ-а.

Понуђач „Хармели“ д.о.о. Бановићи је дана 01.10.2026. године, овом суду доставио предрачун број: 214/10-26 у коме је наведено да је цијенa  угља коцка/орах по тони 299,00 КМ без ПДВ-а, што укупно за набавку 20 т. угља износи 5.980,00 КМ без ПДВ-а, односно 6.996,60 КМ са ПДВ-ом.

Комисија за јавне набавке именована рјешењем овога суда број: 087-0-Су-23-000 088 од 10.08.2023. године, извршила је преглед достављених понуда и предсједници суда доставила приједлог о избору најповољнијег понуђача број: 087-0-Су-26-000 027 од 02.10.2026. године. 

На основу приједлога комисије за јавне набавке утврђено је, да је Комисија констатовала да је запримљена понуда „Хармели“  д.о.о. Бановићи, прихватљива за уговорни орган. Комисија за јавне набавке предсједници суда је дала приједлог о закључењу директног споразума са понуђечем „Хармели“ д.о.о. Бановићи за понуђену цијену од 5.980,00 КМ без ПДВ-а. 
На основу образложеног одлучено је као и изреци. 
                                                                                                           ПРЕДСЈЕДНИЦА СУДА




                                                  Љиљана Микановић
ПОУКА О ПРАВНОМ ЛИЈЕКУ:
У поступку директног споразума жалба није допуштена.

ДОСТАВЉЕНО:

1. Понуђачима који су доставили понуде
2. Су архива

3. Рачуноводство овога суда


